**21. BuSho Nemzetközi Rövidfilm Fesztivál**

**2025. szeptember 2-7. Puskin mozi / Olasz Kultúrintézet / P’art mozi Szentendre**

**Fikciós, animációs és kísérleti rövidfilmek a nagyvilágból / Partnerfesztiválok / Workshopok**

**Diákzsűri, Nemzetközi zsűri: 3 fődíj / 6 kategóriadíj / 3 különdíj a legjobb alkotásoknak!**

**Részletek a weboldalon:** [**bushofest.hu**](http://www.busho.hu)

A 21. BuSho fesztiválra ismét apróbb módosításokkal nevezhettek az alkotók, például a filmek hossza a korábbi 30 perc helyett mostantól legfeljebb 25 perc lehetett, azonban ez nem szegte kedvét az alkotóknak és közel 600 rövidfilm érkezett a világ minden tájáról. A kilenc fős előzsűrizést követően egy háromfős „utó-előzsűri” döntötte el a végleges versenyprogramot, melybe végül 53 film került. A kiválasztott filmek között 35 fikciós, 11 animációs és 7 kísérleti rövidfilm szerepel, 20 különböző országból. A nemzetek versenyében ezúttal kiemelkedő módon 13 hazai film került a programba, akiket Belgium és Franciaország követ 5-5 filmmel, majd Németország és Hollandia 4-4 alkotással. Számos kiválasztott film már korábban is sikerrel szerepelt rangos nemzetközi fesztiválokon. A kezdetektől fogva a BuSho egyik célkitűzése volt, hogy bemutatkozási lehetőséget biztosítson a fiatal tehetségeknek. Ennek fontos része a diákzsűri, amely különleges nézőpontból közelíti meg a versenyfilmeket. Eddig a zsűri tagjai kizárólag budapesti intézmények – az SZFE, az ELTE, a METU és a MOME – hallgatói közül kerültek ki. Azonban idén először egri EKKE hallgatók is csatlakoznak a diákzsűrihez, amely így öt főre bővül.

A 21. BuSho Nemzetközi Rövidfilmfesztivált 2025. szeptember 2–7. között rendezik a Puskin moziban, az Olasz Kultúrintézetben és a szentendrei P’Art moziban. A tavalyihoz hasonlóan idén is 9 blokkban vetítik majd a filmeket egységesen 80 perces futamidővel a vetítések között kicsit hosszabb szünetekkel. A blokkok egyaránt 5-6 filmet tartalmaznak különböző országokból, fikciós, animációs és kísérleti filmekkel. Az összes versenyfilm vetítése a Puskin moziban lesz szeptember 3. és 5. között és az ismétlő vetítések is itt kerülnek megrendezésre. A különböző nemzetközi filmes prezentációk mellett közvetlenül a díjkiosztó előtt kerül megrendezésre egy kerekasztal beszélgetés majd a Nemzeti Média- és Hírközlési Hatóság szervezésében „A mozgókép társadalmi szerepvállalása és felelőssége” címmel.

Részletes program, filmajánlók, a zsűrik és minden egyéb információ majd augusztus végén a weboldalon és a sajtóban, de ami biztos és bevéshető a naptárba, az a megnyitó ünnepség 2025. szeptember 2. kedden 19 órakor a Puskin moziban. Főtámogató a Nemzeti Film Intézet.

**Fesztivál spot:** [**https://youtu.be/zCQpwgCgdG8**](https://youtu.be/zCQpwgCgdG8)

**A versenyprogram filmjei:** [**https://bushofest.hu/block-1/**](https://bushofest.hu/block-1/)

**Támogatók:** [**https://bushofest.hu/supporters/**](https://bushofest.hu/supporters/)

**Logók, design, sajtó:** [**https://bushofest.hu/press/**](https://bushofest.hu/press/)